کوہ چلتن

کوہ چلتن بلوچستان پاکستان وچ چلتن دے پربت دھارے وج سب توں اچا پہاڑ اے۔ ایدی اچائی  3,194 میٹر (10,479 فٹ) اے۔ ایہ بلوجستان دا 5واں سب توں اجا پہاڑ اے۔


چلتن دا شمار بلوچستان دیاں سبتوں اچیاں چوٹیاں چ ہندا اے ۔ ہزار گنجی تے چلتن دے پہاڑی علاقے اک ساتھ واقع نیں ۔ جنگلی حیات لئی کوہ چلتن نوں بچایا گیا اے۔ ہزار گنج چلتن نیشنل پارک پاکستان دا اک خوبصورت پارک اے ۔ چلتن پہاڑ دے ناں دے بارے چ کئی من گھڑت کہانیاں مشہور نیں پر جہڑی گل تریخ توں ثابت اے اوہ ایہہ وے کہ خواجہ قطب الدین مودود چشتی دی اولاد جوں اینہاں دے تناں نواسےآں نے 6 سو سال پہلے چشت افغانستان توں بلوچستان ول ہجرت کیتی ، اک بھائی خواجہ نظام الدین علی نے پشین منزکی چ رہائش اختیار کر لئی ، دوجے بھائی خواجہ ابراہیم یکپاسی نے مستونگ دا رخ کیتا تے اوتھے رہائش رکھ لئی تے تیجے بھائی خواجہ نقرالدین شال پیر بابا نے کوئٹہ چ رہائش کر لئی ۔ خواجہ نقرالدین شال پیر بابا نوں افغانستان دے بادشاہ ولوں وادی کوئٹہ دا لہندا حصہ دے دتا گئیا ۔ شال بابا دے پتر خواجہ ولی مودودی چشتی کرانی اپنی جاگیر دے اندر کرانی دے مقام تے آباد ہوئے ۔ کوہ چلتن نوں ایہہ ناں شال بابا دے دور چ ملئیا سی ۔

چشت ، ہرات ، افغانستان چ وی چلتن ناں دا اک پہاڑ مشہور اے ، کیونکہ ایہہ اولیاء اللہ چشت توں ہجرت کر کے آئے سن تے چشت چ وی ایسے ناں دا اک پہاڑ موجود اس ۔ ایس لئی سادات چشتیہ نے اپنے سابقہ وطن دی یاد چ اس پہاڑ نوں چلتن دا ناں دتا ۔

بارلے جوڑ

٭ 

گٹھ:پہاڑ
Category:بلوچستان
Category:پاکستان